Държавен вестник, бр. 87, 2008 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  87
(2) Когато комисията констатира, че заяв-
лението или приложените към него документи
са непълни или не отговарят на изискванията,
установени в Закона за физическото възпита-
ние и спорта, в правилника за прилагането му и
в наредбата, тя в 7-дневен срок изпраща указа-
ние до кандидатстващата организация да отст-
рани допуснатите нередности в определен от
комисията срок.
(3) Комисията може да изисква допълни-
телна информация от кандидатстващата ор-
ганизация, от административни звена на Дър-
жавната агенция за младежта и спорта, от вън-
шни експерти и организации по представени-
те документи.
(4) При условията на ал. 2 и 3 срокът по чл. 1,
ал. 3 започва да тече от датата на получаване на
исканите доказателства.
(5) Комисията разглежда заявленията по реда
на подаването им.
(6) Когато разглеждането на документите
приключи със становище за издаване на лицен-
зия, комисията прави мотивирано предложе-
ние пред председателя на Държавната агенция
за младежта и спорта за издаване на заповед.
Към предложението се прилагат протоколи от
проведените заседания.
Чл. 10. (1) Председателят на Държавната
агенция за младежта и спорта със заповед из-
дава спортна лицензия, ако са спазени изиск-
ванията на Закона за физическото възпита-
ние и спорта, правилника за прилагането му и
наредбата.
(2) В заповедта по ал. 1 се посочват следните
данни за спортната организация:
1. наименование;
2. статут;
3. видът спорт, сходните видове спорт или
предметната област;
4. ЕИК по БУЛСТАТ;
5. номер и срок на действие на спортната
лицензия.
(3) След влизането в сила на заповедта се
изготвя спортна лицензия в един екземпляр,
която е официален документ, подписан от пред-
седателя на Държавната агенция за младежта и
спорта и подпечатан с печата на Държавната
агенция за младежта и спорта. В него се отбе-
лязват номерът на заповедта и данните, посо-
чени в ал. 2.
(4) Спортната лицензия, както и цялата до-
кументация по подаденото заявление се преда-
ват за съхранение на административното звено
по обслужване на Националния регистър на
лицензираните спортни организации и на чле-
нуващите в тях спортни клубове на Държавна-
та агенция за младежта и спорта.
(5) Спортната лицензия се вписва служебно в
регистъра по ал. 4, след което заедно с копие от
заповедта на председателя на Държавната аген-
ция за младежта и спорта се получава от пред-
ставляващ спортната организация срещу подпис.
Раздел IV
Подновяване на спортна лицензия
Чл. 11. (1) Лицензираните спортни органи-
зации подават заявление за подновяване на
спортната лицензия и документите към него не
по-късно от два месеца преди изтичането на
срока на действащата лицензия.
(2) В случай че не е спазен срокът по ал. 1,
комисията разглежда заявлението, подадено в
срока на действие на лицензията, при наличие
на следните уважителни причини:
1.  спазване на задължителни срокове, уста-
новени със закон или с устава на организация-
та, възпрепятстващи подготовката и подаване-
то на изискуемите документи;
2. висящо производство по вписване на проме-
ни в обстоятелствата, подлежащи на вписване;
3. други обективни причини, независещи от
волята на представителните органи на спорт-
ната организация.
(3) Заявление за подновяване, подадено след
изтичане срока на действие на спортната ли-
цензия, не се разглежда от комисията и се връ-
ща на заявителя.
Чл. 12. (1) За подновяването на спортната
лицензия спортните организации подават заяв-
ление по образец, утвърден от председателя на
Държавната агенция за младежта и спорта, с
приложени следните документи:
1. декларация по образец, утвърден от пред-
седателя на Държавната агенция за младежта и
спорта, за липса на обстоятелствата по чл. 17б,
ал. 3, т. 7 от Закона за физическото възпитание
и спорта;
2. декларация по образец, утвърден от пред-
седателя на Държавната агенция за младежта и
спорта, за липса на задължения към Държавна-
та агенция за младежта и спорта по сключени
договори за срока на действащата спортна ли-
цензия;
3. справка от Централния регистър на юри-
дическите лица с нестопанска цел за осъщест-
вяване на общественополезна дейност към
Министерството на правосъдието, удостоверя-
ваща, че спортната организация не е заличена
от този регистър.